সম্প্রতি যুদ্ধাপরাধের দায়ে দন্ডপ্রাপ্ত জামায়াত নেতা আলী আহসান মোহাম্মদ মুজাহিদ ও বিএনপি স্থায়ী কমিটির সদস্য সালাহউদ্দিন কাদের চৌধুরীর ফাঁসি কার্যকর করা হয়েছে। অভিজ্ঞমহল বলছেন, বিচারের আন্তর্জাতিক মানদন্ড তো রক্ষা করা হয়-ই নি বরং এই বিচারের দেশীয় মানও উপেক্ষিত হয়েছে। দন্ডপ্রাপ্তদের রিভিউ পিটিশন আপিল বিভাগে খারিজ হওয়ার পর দৃশ্যত তাদের আইনি প্রক্রিয়ার পরিসমাপ্তি ঘটে। কিন্তু দন্ডিতরা, তাদের পরিবার-পরিজন ও দলের পক্ষ থেকে এ বিচারের স্বচ্ছতা ও গ্রহণযোগ্যতা মারাত্মক আপত্তি উত্থাপিত হয়। কিন্তু এতে অভিযুক্তরা কোন সুবিধাই করতে পারেননি। করুণ পরিণতিই বরণ করতে হয়েছে তাদেরকে।